Son Sardina 3 : 1 Europa | Futfem.cat\nSon Sardina 3:1 Europa\nPrimera Nacional 2018/19 | Jornada 20\nMunicipal - 03.03.2019 12:00\nPer CLARA RODERGAS | Foto MIGUEL LÓPEZ MALLACH\n14 GF 14\n14 GC 14\nPrimera Nacional 2014/15 2-4 Primera Nacional 2015/16 1-1 Primera Nacional 2016/17 1-2 Primera Nacional 2017/18 3-3 Primera Nacional 2018/19 3-1 Primera Nacional 2019/20 2-1 Primera Nacional 2020/21 2-2\nJ22 0-1 J23 2-1 J24 2-2 J25 1-6 J26 3-0\n31 26 10 1 15 39 50 -11\nGols a favor 21 39\nGols en contra 53 50\n02-03-2019 || 15:50\n02.03.2019 || 15:50\nEl 0-5 encaixat contra l'AEM al Nou Sardenya ja és història. El conjunt escapulat ha començat de zero aquesta setmana després d'una derrota que va tenir polèmica amb l'expulsió de Joanna Vega. Amb una jugadora menys, l'Europa ja no es va sentir igual de còmode i les lleidatanes van sentenciar el partit. La plantilla de Toni Camacho ja només pensa en el duel de diumenge (12.00 hores) contra el Son Sardina i en retrobar-se amb la victòria.\nEl tècnic escapulat, Toni Camacho, ha reconegut que l'equip va tenir un dilluns difícil després de la derrota contra l'AEM: «Va ser un duel marcat per l'expulsió de la Joanna, que a més va venir d'un fora de joc que l'àrbitre no va assenyalar. El dilluns estàvem afectats per haver perdut però ja ens hem refet i volem guanyar diumenge. Esperem que la baixa de la Joanna no ens afecti massa».\nL'Europa afronta un tram final de temporada complicat: Son Sardina, Espanyol, Igualada, Sant Pere Pescador, Pardinyes, Zaragoza i Barça és el calendari que li queda al conjunt de Toni Camacho. «Afrontem aquests set partits com si fossin una final perquè volem acabar el més amunt possible. Volem seguir millorant la primera volta i quedar-nos amb bones sensacions», ha comentat Camacho.\nEl primer rival d'aquests set és el Son Sardina, situat un punt per sota les escapulades. Camacho avisa de la dificultat de la visita a terres mallorquines: «És un equip amb dues cares. Lluny de casa li costa però al seu estadi és intractable. Últimament hi ha perdut Espanyol, Igualada, Pardinyes i Barça. És un bloc molt compacte i ben agrupat i aprofiten molt bé les accions a pilota aturada». Per Camacho, serà vital no encaixar gol i adaptar-se al terreny de joc: «Si plantegem un partit seriós en defensa i aprofitem la qualitat de les nostres jugadores segur que tindrem ocasions. Si sabem adaptar-nos a les condicions segur que tindrem les nostres per marcar i guanyar».\nEtiquetes SegonaEuropaSon Sardina\n03-03-2019 || 16:08\n03.03.2019 || 16:08\nL'Europa no ha pogut guanyar en un dels camps més difícils de la lliga. El seu tècnic, Toni Camacho, ja havia advertit en la prèvia de la dificultat que tenia la visita a Son Sardina, on darrerament hi havia perdut Barça i Espanyol entre d'altres. L'equip escapulat ho ha intentat però no s'ha acabat de sentir còmode en tot el partit.\nHa estat un duel sense domini i amb molt poc control. L'Europa, acostumat a un terreny de joc més gran, no s'ha adaptat a les dimensions i la gespa de l'estadi mallorquí i no ha pogut jugar com volia: «No hem portat la iniciativa. Ens ha costat adaptar-nos al camp i a més elles ens feien una pressió avançada i no hem aconseguit imposar-nos», ha comentat Camacho. Les locals buscaven fer mal a partir del joc directe, sense sortir des de darrere.\nEl primer gol ha arribat al minut 11, després d'un gran xut de Melodie des de la frontal. L'esfèrica ha anat a l'escaire i la portera de l'Europa no ha pogut fer res per evitar la primera diana del partit. La reacció escapulada només s'ha fet esperar quatre minuts, quan Bartolomé ha culminat una bona jugada col·lectiva amb una rematada arribant des de darrere. El joc seguia sense control per part de cap equip, però ha estat el Son Sardina qui ha marcat el segon una mica abans del descans en un llançament de falta lateral. L'Europa ha tingut l'empat abans d'anar als vestidors, però la portera local ho ha impedit.\nLes escapulades han sortit millor a la segona part. El Son Sardina se sentia còmode defensant i ha fet un pas enrere, fet que ha aprofitat el conjunt de Toni Camacho per avançar i portar la iniciativa. Però un contraatac local al 58 ha acabat amb un córner que ha significat el 3-1, obra de Sus. Un gol que ha deixat l'enfrontament pràcticament vist per a sentència. «Elles han estat molt efiaces. Han disposat de quatre o cinc arribades i han fet cinc gols. És així», ha dit Toni Camacho. El tècnic català ha reconegut que marxa insatisfet cap a Barcelona: «Podríem haver fet més. Sabíem que era un camp difícil on havien caigut equips grans, però no ens hem adaptat. No sé si estàvem cansades però no hem entrat al partit i hem estat incòmodes. No me'n vaig satisfet perquè durant la setmana havíem treballat els espais reduïts i no ens n'hem sortit».


No hi ha Planeta B - LOBLANC\nEl Centre d’Educació Ambiental Benacantil, de la Regidoria de Medi Ambient que dirigeix l’edil Manuel Villar, ha sigut l’espai triat aquest estiu per a la realització d’un mural de conscienciació ambiental sota el lema ‘No hi ha Planeta B’, amb la finalitat de transmetre el missatge que no existeix un pla B si no cuidem el nostre planeta.\nEl projecte s’ha desenvolupat amb adolescents que resideixen en els alacantins barris del Pla del Bon Repós, Carolinas Baixes, Carolinas Altes i Garbinet. Han sigut 20 els joves d’aquests barris que han participat en activitats consistents en la cura i neteja de l’entorn urbà i del barri, de muralismo i conscienciació ambiental, asi com el desenvolupament d’excursions urbanes.\nEl CEAM Benacantil compta amb la distición ‘Centre Blau’ que atorga la Fundació d’Educació Ambiental, organisme encarregat de la concessió de les banderes blaves. El requisit per a convertir-se en Centre Blau, en un municipi amb platges Bandera Blava 2019, és l’existència d’un centre que incloga entre els seus objectius i activitats l’educació ambiental sobre els ecosistemes litorals i/o el desenvolupament sostenible, així com informació específica sobre el programa Bandera Blava.\nL’edil de Medi Ambient ha explicat que des de l’àrea d’educació ambiental, «s’està col·laborant en aquest tipus de projectes que incideixen en la recuperació d’un espai educatiu i sensibilitzador com és el CEAM Benacantil, obrint les seues instal·lacions a la ciutadania per a la realització de programes que potencien accions sobre el desenvolupament sostenible com el programa ‘Llars Verdes’ en el qual participen 40 famílies alacantines».\nPreviousConvocatoria de la IV Edición del Premio de Narrativa Vila de Mutxamel\nNextEl Museu Arqueològic de Alcoy ya exhibe la Campana de Barxell totalmente restaurada


Es tracta d’una acció de protesta que ha tirat endavant el col·lectiu Alerta Vermella que s’estén arreu d’Europa per la falta de contractació d’aquests tècnics. El portaveu del col·lectiu, Xavier Pons, ha assegurat que la seva és una indústria “invisible” però que estan al darrera de “cada roda de premsa, de cada obra de teatre o de cada concert“, perquè sempre cal un tècnic. En la protesta han recriminat que hi ha ajuntaments que “no son prou valents” com per organitzar una festa major per por que hi hagi un rebrot, malgrat complir amb totes les mesures sanitàries.\nXavier Pons ha recordat que en les festes que s’han organitzat hi ha “més de dos metres de distància entra cada cadira, un aforament reduït” i es compleixen amb les normatives corresponents. A més, el portaveu també ha assegurat que els tècnics audiovisuals formen part d’una “indústria totalment conscienciada” sobre la pandèmia.\nPer això es mostra “convençudíssim” que no es produirà “cap rebrot” en un acte cultural i ha demanat que les administracions apostin per tornar a organitzar activitats culturals. Tot i així, Pons ha recordat que la seva feina no es limita tan sols a la cultura, sinó que també realitzen tasques corporatives o pel turisme de negocis. Si bé el portaveu ha apuntat que potser no és el millor moment per organitzar esdeveniments multitudinaris pels riscos que comporta, “sí que s’ha de fer cultura“.\nXavier Pons ha mostrat la necessitat que es prenguin mesures de forma urgent, ja que molts tècnics audiovisuals “no cobren des del mes de maig“. I és que el portaveu del col·lectiu ha lamentat que “no som a enlloc“. El portaveu també ha lamentat que amb la cancel·lació de congressos com ara el Mobile World Congress “ningú” tingués en compte que més enllà dels hotels afectats per la falta de congressistes també hi havia “totes les empreses que donen servei a les marques tecnològiques” que hi participen, com ara els tècnics audiovisuals. “Som un col·lectiu segur i preparat, la nostra feina no és perillosa“, ha reblat Pons.


En el marc del Projecte BSR INNOVATION EXPRESS, i en col·laboració amb el Cluster INBIOM de Dinamarca, la FEMAC va organitzar una visita a la Fira AGROMEK, per al dies 28 i 29, per explorar vies de cooperació amb empreses daneses del sector AG TECH. La delegació d’empreses de la FEMAC, estava formada per JUSCAFRESA, SA; AMP SPRAYER, SL, VIRKAR GROUP i ARCUSIN, SA. Entre les empreses daneses amb qui ens varem entrevistar, hi havia AGROINTELLI, una empresa de desenvolupament danesa que se centra en la intensificació sostenible de l’agricultura agrícola. AGROINTELLI crea una innovació revolucionària en robótica, visió artificial, i navegació. Una altra empresa, LIKKETRONIK , especialitzada en electrónica i amb solucions eficients i aplicació variables d’inputs agricoles. CONPLEKS es una empresa que fa robots per a ús agrícola , i col·labora amb empreses multinacionals con kongskilde. l’Empresa THORSEN TEKNIK , està especialitzada en agricultura de precisió i ens va mostrar alguna de les seves últimes novetats en controlador de llavors.\nAGROMEK, se celebra cada dos anys a MCH Messecenter Herning. La fira és un punt de trobada important per a la indústria agrícola, els seus proveïdors, clients i socis comercials. Destaca dins de la Fira, la secció AGRONOMIA, un punt de trobada de les idees de demà, i inspirada en les nombroses solucions innovadores que permeten preparar el camí cap al futur de l’agricultura. AGROMANIA és una nova àrea d’Agromek, centrada en la innovació i la futura agricultura. Aquí es poden trobar nombroses empreses especialitzades en noves tecnologies, com digitalització, robots i es fan continues presentacions sobre el futur de l’agricultura.


Els P/C us posem el dia amb el nostre segon article de la web! – AEiG Sant Miquel\nCom ja us vam explicar, el primer mes vam inaugurar “La Secta dels Mitocondris”, vam descobrir el Kinball, vam conèixer la primera llum i vam anar al Far! Però… que més hem fet durant el trimestre?\nDesprés d’anar el far (i sent barraques de Girona) el següent cau havia de ser relaxat. Així doncs, vam mirar la pel·lícula “KIKI, el amor se hace” que ens va permetre parlar de sexe tot rient i menjant crispetes.\nEl cap de setmana següent vam anar d’excursió tot el dia a Girona aprofitant que eren les Fires de Sant Narcís. El matí vam tenir l’oportunitat de participar en la jornada “Tastets de Natura i Voluntariat Ambiental” a les Ribes del Ter organitzada per la Sorellana, una associació que té com a objectiu promoure l’educació ambiental. Allà, vam identificar diferents espècies de plantes, vam col·laborar en la neteja de la zona propera al riu i ens van ensenyar el procés d’anellament amb els ocells de la zona. A la tarda, vam fer una descoberta per tot Girona, interactuant amb diferents tipus d’habitants i visitants de la ciutat. Fins i tot, vam participar en el Karaoke de Vista Alegre i vam presenciar un espectacle molt peculiar sobre les diferents etapes de la vida. Finalment, vam preguntar a les diferents barraques de la Copa en què invertirien els beneficis de la barraca per decidir on comprar el sopar. Vam decidir comprar al sopar a la barraca de la penya Doble Set que destinen als beneficis a ajudar les persones que pateixen una discapacitat funcional.\nEl següent caus vam tractar temes molt interessants. Per una banda, el feminisme, la diversitat d’identitats i expressions de gènere i la diversitat d’orientacions sexuals. Vam analitzar críticament diferents situacions per adonar-nos que el masclisme està molt arrelat en la nostra societat patriarcal i androcèntrica. Vam conèixer diferents testimonis ben peculiars i enriquidors que no encaixaven en les normes i el binarisme establert. D’altra banda, vam reflexionar sobre les diferents situacions econòmiques presents actualment i com podem combatre la pobresa. En aquesta línia, vam treballar diferents aspectes del recapte d’aliments i vam participar-hi el dissabte 1 de desembre.\nFinalment, del 6 al 8 de desembre vam anar a fer un tall de camí de ronda, Lloret de Mar – Blanes – Calella. La primera nit la vam fer en el cau de Blanes i la segona en el cau de Calella. A l’excursió vam poder conèixer una segona llum, l’Elisenda, amb qui vam descobrir l’Epilèpsia, des d’un punt de vista científic i humà. Vam començar a perfilar el projecte d’enguany, que sembla que estarà íntimament lligat amb les llums. Vam jugar a volei a la platja inventant-los la xarxa, unint entre dos pals tots els fulards!! Després ens vam banyar, sí, en ple desembre! (Creiem que en alguns ens va passar factura la setmana següent…). Vam fer una vetllada per identificar, compartir i superar les nostres pors. Vam treballar l’assertivitat, la comunicació i el treball en equip.\nI es que aquests tres dies no vam parar de reflexionar, caminar, fer, jugar, riure, netejar, cantar, aprendre, descobrir, descansar, desconnectar, repensar, viure, ballar, escoltar, compartir, debatre, ajudar, utilitzar el transport públic i deixar tots els racons millor de com ens els vam trobar! Això és el que fem i seguirem fent els mitocondris!!!


L’Atlètic Junior FC segueix invicte a la Lliga\nDia:\t17 de Setembre de 2018\nEn l’enfrontament davant el Joventut Ribetana disputat dissabte a camp visitant, els nostres s’emportaven els 3 punts després de guanyar per 2-5. La victòria puja l’equip a la segona plaça empatat amb el Martorell i el Prat Delta.\nPartit de remuntada i superació de l’Atlètic Junior FC després d’uns primers 30 minuts horribles de l’equip que veien com els locals s’avançaven en el marcador ben d’hora. Els de Jordi Lopez però han aconseguit donar la volta ràpidament, marxant al descans amb un empat (2-2).\nLa segona part ha estat molt renyida i no ha estat fins al minut 80 que s’ha aconseguit capgirar el marcador. En els següents minuts els santcugatencs han sentenciat el partit amb el quart i cinquè gol.\nLa setmana que ve l’equip jugarà al Junior, davant el Molins de Rei, en la quarta jornada de la competició.\nA:\tEmpresa, Futbol, General, Hockey, Pàdel, Tennis\nEl Club ha tancat un acord amb Benito Sports per portar roba de la marca Adidas en totes les seves equipacions oficials.\nCada secció esportiva tindrà un uniforme adaptat a les seves necessitats de joc.\nEl nou disseny de la samarreta pretén ser una actualització de les equipacions històriques del Club, recuperant la imatge que ens ha fet arribar als 100 anys.\nEl Club Junior i Benito Sports, empresa catalana, han arribat a un acord per vestir la marca Adidas per les temporades 2018/2019, 2019/2020 i 2020/2021. La marca alemanya vestirà els equips oficials de les seccions de tennis, pàdel hockey i futbol del Junior.\nBenito Sports, fundada el 1943, es dedica 100% a l’esport en totes les seves facetes. Actualment l’empresa disposa de set punts de venta físics amb les millors i més prestigioses marques així com una pàgina web on podreu trobar tots els seus productes.\nGràcies a l’esforç de Benito Sports i Adidas, el Junior per primera vegada a la seva història vestirà uniformes adaptats a les necessitats de cadascun dels esports que es desenvolupen al Club. Les dues entitats han treballat per optimitzar el tipus de peces de roba i el material d’aquestes per millorar el màxim l’experiència esportiva dels jugadors.\nSegons membres de la Junta del Junior FC “Des del Club es vol incidir en la idea que les equipacions reforcen la pertinença al Junior i allò que representa en els camps esportius, portant els nostres colors, valors i virtuts a tot Catalunya, Espanya i arreu del món on van”.\nEl nou disseny de la samarreta pretén ser una actualització de les equipacions històriques del Club, recuperant la imatge que ens ha fet arribar als 100 anys. Es recuperen els colors blau i negre, colors principals del Junior. La segona equipació utilitza els altres colors primaris del l’escut del Junior FC: el vermell i el blanc. La samarreta serà de color vermell mentre que els pantalons i les mitgetes seran de color blanc.\nLes equipacions de futbol comptaran amb l’esponsorització de NEF Innovation, la marca d’instrumental mèdic d’origen turc que serà l’esponsor principal de la samarreta de futbol, juntament amb Soler Finques, empresa santcugatenca amb la qual compartim valors i ciutat.\nLes equipacions de hockey comptaran un any més amb l’esponsorització de GRIFOLS, que ens acompanyarà en la històrica primera experiència europea de l’equip masculí a la EHL (Euro Hockey League), competició de clubs més important del món que se celebrarà del 5 a7 d’octubre a Barcelona.\nL’Atlètic Junior FC s’estrena a casa\nDia:\t10 de Setembre de 2018\nEn el partit corresponent a la 2ª jornada del grup 3 de la Segona Catalana l’Atlètic Junior FC, que s’estrenava en partit oficial davant la seva afició no ha pogut passar de l’empat sense gols davant l’Espluguenc.\nEn línies generals el partit ha estat dominat pels nostres nois, que han tingut la possessió però no han acabat de crear perill a la porteria contrària. L’Espluguenc per contra, ha gaudit de les millors ocasions però la defensa ha estat molt sòlida quan sé la necessitat.\nLa primera part ha estat de domini clar del Junior però sense ocasions. La segona part ha estat més del mateix. Els dos equips han buscat la victòria sense arriscar massa i les ocasions més clares arribaven des de la pilota aturada.\nAl final, repartiment de punts per tots dos equips i l’Atlètic Junior FC es col·loca amb 4 punts i sense conèixer la derrota.\nDebut amb victòria de l’Atlètic Junior FC\nDia:\t3 de Setembre de 2018\nAquest cap de setmana començava la lliga pels nostres nois de l’Atlètic Junior FC. El nou conjunt, format de la unió de l’Athletic Rubi i el Junior FC, s’enfrontava al CF Begues a domicili en el primer partit del grup 2 de Segona Catalana.\nTot i ser un equip en construcció, els nostres han guanyat amb solvència (0-3). La primera part ha estat igualada, amb opcions per tots dos equips que no s’han acabat de materialitzar. A la represa, els nostres s’han avançat ràpidament en el marcador en dues jugades pràcticament consecutives que han posat una distància de 2 gols al marcador. Al minut 67, Pablo Alonso, feia el tercer i definitiu gol, que sentència el partit i deixava els locals sense opcions.\nL’Atletic Junior FC s’ha sobreposat a les baixes i s’ha emportat els primers tres punts de la temporada. La setmana que ve rebrà l’Espluguenc a les 18:30h al Junior.\nEl Junior FC i l’Athletic Rubí s’uneixen per competir a Segona Catalana\nDia:\t27 de Juny de 2018\nEl Junior FC i l’Athletic Rubí han segellat l’acord de filiació aquest passat dimarts al nostre Club. Aquest fet, suposarà la creació d’un nou equip, l’Athletic Junior, que competirà al grup 3 de Segona Catalana. L’acord pretén ajuntar la projecció dels joves del Junior FC amb l’experiència i veterania de l’Athletic Rubí per reforçar-se conjuntament i fer un equip més competitiu.\nL’equip serà entrenat per Jordi Lopez, entrenador del Junior FC la temporada passada i la plantilla estarà integrada per jugadors de tots dos clubs. L’acord és per un any i un projecte a llarg termini.\nL’Athletic Rubí, va néixer fa dos anys com un grup d’amics per gaudir de l’esport i ha sumat dos ascensos consecutius, de Quarta a Segona Catalana. Sobre la taula hi havia una altra proposta de filiació però els de Rubí sempre s’han mostrat més receptius amb el Club blau-i-negre pel seu projecte esportiu. Finalment el projecte ha pesat més que altres propostes econòmiques i es va valorar molt positivament la bona gestió de l’Escola de Futbol del Junior.\nLa pretemporada s’iniciarà el 16 d’agost i els partits i entrenaments es disputaran al Junior. El Junior mantindrà l’equip a Tercera Catalana, que competirà com a Junior FC A, i el filial, l’Amateur B, que hauria de competir a Quarta, deixarà d’existir.\nÈxit del 12è Jaume Tubau!\nDia:\t18 de Juny de 2018\nPer 12è any consecutiu el Junior FC organitza un dels torneigs més esperats de l’any a Sant Cugat. Enguany, els equips participants han estat el FC Barcelona, el CF Damm, la UE Llagostera, L’Hospitalet, el CE Vilassar, l’EC Granollers, el Junior FC A i el Junior FC B.\nEl Torneig de Futbol 7 s’ha dividit en dos grups de 4 equips. Des de ben d’hora al matí s’ha començat a disputar els partits de classificació. Els 4 equips que han passat a semifinals han estat el Junior FC A, el FC Barcelona, la Damm i l’UE Llagostera. Després d’unes semifinals i una final molt disputada, el FC Barcelona s’ha imposat per 1-0 al CF Damm, emportant-se així per 3º vegada consecutiva el trofeu del torneig.\nEls premis individuals han sigut per:\nNouhoum Sylla (FC Barcelona) – Millor Jugador\nPaulo Pires (UE Llagostera) – Millor porter\nEC Granollers – Equip més esportiu\nDurant l’acte de lliurament de premis hem comptat amb la presència de Miquel Tubau, fill de Jaume Tubau i exregidor d’Esports de l’Ajuntament de Sant Cugat i de Sergi Renieblas, President de la Secció.\nEl Club Junior renova les seves instal·lacions\nDia:\t15 de Juny de 2018\nA:\tFutbol, General\nEl club renovarà la gespa del camp de futbol després d’arribar a un acord amb FieldTurf Poligras, proveïdor internacional de la FIFA.\nLes obres començaran a finals de juliol i finalitzaran a l’agost, a punt per començar la temporada.\nEl Club Junior i FieldTurf Poligras, proveïdor internacional de la FIFA, han arribat a un acord pe renovar la gespa del camp de futbol 11 aquest estiu. L’acord, tancat ja a finals de la temporada passada s’ha fet efectiu poques setmanes abans de començar les obres.\nFieldTurf, és l’empresa líder en el sector i amb una contrastada qualitat internacional. La marca ocupa la major part de camps de futbol recomanats per la FIFA a Nord Americà i Europa, a més de formar part, com a membre selecte, del Programa del Productor de Preferència de la FIFA, complint els elevats estàndards de qualitat exigits.\nMarcos Hofmann, President del Junior FC, ha remarcat la importància de renovar els camps per fer un salt de qualitat a la secció. “Si ara tenim un camp ‘top’ seguirem millorant. El que ens importa és millorar, preferim tenir camps de qualitat excel·lent que no tenir camps de qualitat”. El President recordava l’any 2003 on el canvi de gespa va comportar una millora en els resultats dels equips sèniors i de l’escola, aconseguint dos ascensos en poc temps.\nEl nou camp de futbol del Junior comptarà amb l’última tendència, la fibra Vertex 360, que combina dues fibres; el monofilament específic de FieldTurf amb fibres de pel·lícula plana d’alta durabilitat. El resultat és un sistema de joc d’un equilibri extraordinari dissenyat per oferir el millor rendiment. A més, el material i el disseny de les fibres fa que el camp sintètic sembli gespa natural.\nJosep Cinca, Director General de Fieldturf Poligras, ha comentat la sorpresa que li va suposar l’exigència pel que fa a qualitat que des del Junior es demanava. Ha comentat que no es habitual en aquesta tipologia de Clubs la utilització d’una herba amb la FIFA Quality Pro, el màxim estàndard de qualitat que la FIFA atorga.\nLa secció de Futbol doncs, comptarà amb l’última tecnologia per millorar la qualitat dels entrenaments dels seus gairebé 500 jugadors. El material i l’experiència de FieldTurf posa la seguretat del terreny de joc pels futbolistes com a prioritat i així ho demostren els estudis, on es veu considerablement la reducció el 25% de les lesions en nois i un 11% en noies.\nLes obres començaran el 23 de juliol, la setmana després de finalitzar el STAGE d’estiu de la secció i finalitzarà a finals d’agost, per tenir-ho a punt de cara a l’inici de temporada.\nEls representants de la Junta Directiva del Junior FC, Marcos Hofmann, President, i Sergi Renieblas com a President de la Secció de Futbol i Vicepresident del Junior FC, han agraït també a Sergio Rodriguez, Conseller Delegat de Fitnessalud, la inversió per seguir millorant i mantenint el Junior on li pertoca.\nA la roda de premsa que el club ha organitzat a les seves instal·lacions, també hi han participat el conseller delegat de FieldTurd, Josep Cinca; el conseller delegat de Fitnessalud, Segio Rodríguez; la gerent del Junior FC, Maria Rosa Cruells; i el director tècnic de la secció de futbol, Hans Schonofer.\nAgraïm també la col·laboració de tots els patrocinadors de la Secció; NEEF Innovation, Soler Finques, Superwagen Sant Cugat, Estrella Damm, Veri, Cederroth, Quiroderma, Carpel, Salvelox, Suau i Net, Chaplin’s Group i Devor-Olor, que fan possible el seu desenvolupament amb les màximes prestacions i qualitat i la seva ajuda\nObrim Preinscripcions a les Escoles Esportives 2018/2019\nDia:\t4 de Juny de 2018\nA:\tFutbol, General, Hockey, Natació, Pàdel, Tennis\nEscoles Esportives 2018/2019\nDesprés de l’èxit obtingut en les Escoles Esportives d’aquest any, per tal de millorar la planificació i el servei de cara a la temporada vinent, us informem que a partir de l’1 de juny, teniu disponible la possibilitat de fer la preinscripció de les Escoles Esportives 2018/2019 fins el 30 de juny de 2018. Aquells que facin la preinscripció gaudiran d’un 5% de descompte en la matrícula de les Escoles Esportives.\nPer reservar la plaça de cara a la temporada que ve s’ha de fer un primer pagament de 50€ que es descomptarà de l’import de la matrícula de les Escoles Esportives.\nLa Preinscripció es podrà realitzar de dues formes:\nPresencialment a la recepció del Club i fer el pagament en efectiu, targeta de crèdit o a través de rebut domiciliat que es passarà l’1 de juliol de 2018 conjuntament amb la quota de soci.\nAquells que facin la preinscripció sense ser soci per rebut domiciliat se’ls hi girarà durant el mes de juny.\nOnline a través del portal inscripcions.junior.cat\nL’Amateur A consuma el descens de categoria\nDia:\t28 de Maig de 2018\nTot i la victòria per 1-0 davant el Molins de Rei CF, l’Amateur A del Junior FC consuma el descens i serà equip de 3ª Catalana la pròxima temporada. Les victòries de Marianao Poblet i Prat Delta han deixat sense opcions als nostres nois.\nOscar Calopa, de penal, donava la victòria al Junior a casa el Molins CF. El partit ha tingut un clar domini blau-i-negre però les ocasions ha costat materialitzar-les. El Marianao Poblet i el Prat Delta han golejat als seus rivals i per tant, la feina feta de l’equip no ha tingut recompensa.\nJordi Lopez, comentava que ja toca començar a pensar en la següent temporada i retornar l’equip a la categoria que mereix. Se seguirà apostant per la base de l’equip i apostant per la gent de la casa. Sabem que la nostra aposta per gent jove tenia uns riscos però la tornaríem a fer.\nL’Amateur A es complica la permanència\nDia:\t21 de Maig de 2018\nL’Amateur A no ha pogut passar de l’empat a casa davant el Marianao Poblet i es complica molt la salvació. L’equip ha estat superior al rival i han estat per davant del marcador gairebé tot el partit però un gol a les acaballes en una acció de pilota parada mal defensada ha permès al Marianao emportar-se un puntet de Sant Cugat.\nDes de l’inici el control ha estat blau-i-negre. La verticalitat dels nostres nois per banda generava moltes ocasions i creava perill a l’àrea rival. La llauna no s’ha obert fins a la segona part amb un gol d’Aaron Almansa que ha entrat substituint Albert Sanchez. El Junior ha seguit mantenint el domini de la pilota i continuava generant perill, tant que es podria haver sentenciat el partit però sense massa mèrit, el Marianao ha fet el gol de l’empat i ha posat la por al cos dels nostres nois.\nAlvaro Chamadoira ha posat el 2-1 en una falta magistral i donava esperances amb els 3 punts del partit però els fantasmes de la setmana passada, que ja van veure com els arravataven la victòria en els darrers compassos de partit, han tornat i en el descompte una jugada a pilota aturada ha posat el 2-2 definitiu al marcador.\nLa setmana que ve el Junior necessitarà una carambola per mantenir la categoria, guanyar el Molins i esperar que Marianao o Prat Delta perdin davant els seus rivals.


El Nàstic humilia l'Espanyol en una primera part memorable, tot i que seguirà cuer de Primera (4-0) - Esport3 - TV3 i Catalunya Ràdio\nEl Nàstic humilia l'Espanyol en una primera part memorable, tot i que seguirà cuer de Primera (4-0)\nEl Nàstic ha començat la segona volta tal com va iniciar la primera, amb una victòria davant l'Espanyol. Els granes van fer una primera part de somni i en el descans ja guanyaven per 4-0, un resultat que va acabar sent el definitiu. Portillo, Campano (de penal), Pinilla i César Navas van fer els gols d'un Nàstic que va humiliar l'equip d'Ernesto Valverde en els primers 45 minuts i que s'ha confirmat com la bèstia negra dels espanyolistes aquesta temporada. Tot i la victòria, el Nàstic seguirà cuer de Primera amb 12 punts, la meitat aconseguits davant el conjunt blanc-i-blau.\n29/01/2007 - 08.57\nL'Espanyol arribava al Nou Estadi amb ganes de revenja després de la derrota encaixada en el primer partit de la temporada a Montjuïc contra el Nàstic. Però els blanc-i-blaus ni molt menys es podien imaginar el calvari que els esperava. Els homes de Paco Flores, necessitats de punts per intentar sortir de la cua de la classificació, van passar per sobre del seu rival i, ja en el minut 3, Pérez Lasa va anul·lar un gol a Portillo per una dubtosa falta sobre Lacruz. Aquest primer avís dels locals va ser només un preludi del que havia d'arribar. Els granes van fer la millor primera part de la temporada i en el minut 8 es van avançar per mitjà de Portillo, que va rematar de cap al fons de la xarxa una centrada de Juan. Nou minuts més tard, l'àrbitre va xiular un penal de Lacruz sobre Portillo. Tot i les protestes dels jugadors espanyolistes i d'Ernesto Valverde, Campano va ser l'encarregat de transformar la pena màxima enganyant Kameni i va establir el 2-0 en el minut 19.\nLa primera mostra de perill dels blanc-i-blaus va ser una rematada de Moisés Hurtado aturada sense problemes per Bizarri. Però l'Espanyol no va mostrar cap símptoma de reacció i a més va veure com en ple festival local va arribar el 3-0 en el minut 26. Kameni va refusar una rematada de Pinilla, però el mateix capità grana va recollir el rebuig i va afusellar al fons de la xarxa. Aquest gol va desfermar l'eufòria del públic del Nou Estadi, que no es podia creure el que estava veient, però va provocar la reacció incontrolada de les Brigadas Blanquiazules, que van protagonitzar uns lamentables aldarulls que van obligar a la intervenció dels serveis de seguretat.\nEl Nàstic no es va conformar amb els tres gols d'avantatge i, davant un Espanyol completament desconegut, Portillo va estavellar un cop de cap al pal. I en el minut 42 va arribar el quart dels granes. César Navas, a la sortida d'un córner, es va avançar a la defensa espanyolista i de cap va tornar a batre un desesperat Kameni.\nEn la represa, Ernesto Valverde va començar a pensar en el pròxim partit de Lliga i va donar entrada a Pandiani i Torrejón per dues peces bàsiques com Tamudo i Jarque, que fins aquest matx havia jugat tots els minuts de la temporada a la Lliga. L'Espanyol va buscar netejar la seva imatge a la segona meitat i Rufete va poder fer el gol de l'honor en el minut 49, però la seva rematada va ser massa creuada. Amb el partit completament decidit, el Nàstic va tenir una segona part molt plàcida i encara va estar a punt de fer el cinquè en una ocasió claríssima de César Navas, que va fallar un gol cantat i va xutar als núvols quan ho tenia tot a favor per marcar.\nEn una jugada aïllada, els blanc-i-blaus van poder reduir distàncies en el minut 71. Bizarri es va confiar i després de fer vista, la pilota es va estavellar al travesser. Poc després, el porter argentí va estar més encertat desviant a córner una rematada de Riera, que havia rebut una gran assistència de De la Peña. Malgrat intentar-ho tímidament fins al final, el 4-0 de la primera part va ser definitiu, un resultat que no permet al Nàstic abandonar la cua de la classificació amb 12 punts, però que serveix per donar una alegria a l'afició tarragonina. Els homes de Paco Flores s'han convertit en la bèstia negra de l'Espanyol aquesta temporada i han guanyat els dos partits davant el conjunt blanc-i-blau.


Inici / Menjadors i sales d'estar / Composicions menjadors / GRECIA-01\nSKU\tROSAMOR_Iris compo 1\tCategories Composicions menjadors, Menjadors i sales d'estar\nMenjador de 278×1338 cm fabricat amb melamina d’alta qualitat. Està format per un mòdul baix amb dos calaixos i porta abatible, mòdul aparador amb 3 portes i panell TV de 154×45. Inclou un joc de 5 potes metàl·liques. Disponible en gran varietat de colors i acabats.\nquantitat de GRECIA-01


Convenio Colectivo de Empresa de AYUNTAMIENTO DE SOSES. PERSONAL LABORAL Y FUNCIONARIO\nConvenio Colectivo de Empresa de AYUNTAMIENTO DE SOSES. PERSONAL LABORAL Y FUNCIONARIO (25001222142010) de Lleida\nC. Colectivo , Revision. Convenio Colectivo de Empresa de AYUNTAMIENTO DE SOSES. PERSONAL LABORAL Y FUNCIONARIO (25001222142010) de Lleida\nCódigo Nuevo: 25001222142010\nBoletín Oficial de Lleida nº 201 del 20/10/2015\n...Convenio Colectivo de Empresa de AYUNTAMIENTO DE SOSES. PERSONAL LABORAL Y FUNCIONARIO (25001222142010) de Lleida... ...violencias... ...jornadas laborales... ...jornada de trabajo... ...jornadas de trabajo... ...Resolució de 14 d'octubre de 2015 per la qual es disposa la inscripció i la publicació de l'Acord o Pacte mixt del personal laboral i funcionari de... ...Excedencia voluntaria... ...Jornada laboral... ...Violencia... ...Jornada laboral...\nC. Colectivo , Revision Acord o Pacte Mixt del personal laboral i funcionari de l Ajuntament de Soses (Codi de Conveni numero 25001222142010). 20/10/2015 Boletín Oficial de Lleida 01/01/2013 Vigente Documento oficial en PDF\nC. Colectivo Acord/conveni regulador de les condicions de treball del personal laboral i funcionari de l ajuntament de soses per als anys 2009 a 2011 (codi de conveni num. 2501222). 05/06/2010 Boletín Oficial de Lleida 01/01/2009 No Vigente Documento oficial en PDF\nAcord o Pacte Mixt del personal laboral i funcionari de l Ajuntament de Soses (Codi de Conveni numero 25001222142010). (Boletín Oficial de Lleida núm. 201 de 20/10/2015)\nVist el text de l'Acord o Pacte mixt del personal laboral i funcionari de l'Ajuntament de Soses, per als anys 2013 a 2015, subscrit per les parts negociadores el dia 25 de setembre de 2013, i de conformitat amb el que disposa l'article 38 de la Llei 7/2007, de 12 d'abril, de l'Estatut bàsic de l'empleat públic, l'article 2 del Reial Decret 713/2010, de 28 de maig, sobre registre i dipòsit de convenis i acords col·lectius de treball i el Decret 63/2015, de 28 d'abril de reestructuració del Departament d'Empresa i Ocupació, i altres normes d'aplicació.\n1. Disposar la inscripció de l'Acord o Pacte mixt del personal laboral i funcionari de l'Ajuntament de Soses per als anys 2013 a 2015 (Codi de Conveni número 25001222142010), al Registre de convenis i acords col·lectius de treball en funcionament amb mitjans electrònics dels Serveis Territorials del Departament d'Empresa i Ocupació a Lleida, amb notificació a la Comissió negociadora.\nLleida, 14 d'octubre de 2015\nACORD O PACTE MIXT DEL PERSONAL LABORAL I FUNCIONARI\nDE L'AJUNTAMENT DE SOSES PER ALS ANYS 2013 A 2015\nIII Acord/Conveni regulador de les condicions de treball del personal laboral i funcionari de l'Ajuntament de Soses - 2013-2015.\nEn desplegament de les facultats que la vigent legislació atribueix als interlocutors socials, s'ha concertat entre l'Alcalde i la Regidoria de Personal, i la representació del personal laboral, de l'Ajuntament de Soses, el III Acord/Conveni regulador de les condicions de treball del personal al servei d'aquest Ajuntament, per a les anualitats entre l'any 2013 i 2015, la qual aplicació s'estendrà a tot el personal funcionari i laboral, en allò que no s'oposi al règim estatutari dels primers o disposicions concretes del règim jurídic - laboral.\nTanmateix, es consideraran d'aplicació directa, les disposicions legals recollides en la Llei 7/2007, de 12 d'abril, de l'Estatut Bàsic de l'Empleat Públic (EBEP), el Decret legislatiu 1/1997, de 31 d'octubre (Text refós en matèria de funció pública) i el Decret 214/1990, pel qual s'aprova el Reglament de personal al servei de les entitats locals, especialment en allò que fa referència a conceptes retributius, vacances, llicències permisos, seguretat i higiene en el treball i formació professional i promoció professional, i supletòriament les instruccions que es despleguen en la resolució, de 28 de desembre de 2012, de la Secretaria d'Estat per a l'Administració Pública i en el Decret 56/2012, de 29 de maig, del Departament de Governació i Relacions Institucionals de la Generalitat de Catalunya.\nEls treballadors tenen com deures bàsics:\n- Complir amb les obligacions concretes del seu lloc de treball, de conformitat a les regles de bona fe i diligència.\n- Complir les ordres i instruccions dels seus superiors en l'exercici regular de les seves facultats directives establertes per la Llei.\n- Contribuir a la millora de la productivitat (atenció als administrats).\nEn la seva virtut, les parts intervinents sotmeten a l'aprovació plenària el III Acord/Conveni regulador de les condicions de treball del personal al servei de l'Ajuntament de Soses -2013-2015.\nAquest III Acord/Conveni afecta, en la seva totalitat, al personal de plantilla, empleats públics, que presta serveis a l'Ajuntament de Soses.\nLa vigència d'aquest III Acord/Conveni és des del dia de l'1 de gener de 2013 a 31 desembre de 2015.\nArticle 3. Clàusula de garantia 'ad personam'\nEs garanteix el respecte als drets ja adquirits per qualsevol contracte, acord o disposició que no vulneri el dret administratiu. Qualsevol pacte o disposició posterior més favorable ha de prevaler sobre el que aquí s'estableixi.\nArticle 4. Clàusula d'indivisibilitat\nEl contingut d'aquest II Acord/Conveni constitueix un tot orgànic i indivisible, que ha de ser considerat globalment i conjuntament a efectes de la seva aplicació pràctica. Si la jurisdicció administrativa i/o laboral deixa sense efecte alguna estipulació de les compreses en el Acord/Conveni, s'haurà de produir la corresponent adaptació, per a la qual cosa s'haurà de constituir la Mesa Negociadora.\nArticle 5. Comissió paritària\nEs constituirà una Comissió Paritària integrada per 2 membres designats per la Corporació i dos membres designats pels representants dels treballadors.\nLa presidència de la Comissió recaurà en el Sr. Alcalde i actuarà de secretari un dels membres de la Comissió.\n1. Interpretació del text del Conveni i de la seva aplicació.\n2. Resolució de tots els assumptes que siguin sotmesos a la seva decisió respecte a qualsevol de les condicions establertes en el Acord/Conveni. Els acords presos en el sí de la Comissió Paritària vinculen les dues parts.\n3. Vigilància i seguiment d'allò acordat en aquest Acord/Conveni.\n4. Mediació i conciliació en els conflictes de caràcter individual i col·lectiu plantejats dins l'àmbit d'aquest Acord/Conveni.\n5. Totes aquelles activitats que tendeixin a una major eficàcia pràctica de l'Acord/Conveni, o establertes en el seu text, o que se li puguin atribuir a l'empara de les disposicions que es promulguin en el futur.\nRègim de funcionament de la Comissió Paritària:\na) Es faran dues reunions ordinàries cada any de vigència d'aquest Acord/Conveni, una al juliol i l'altra al desembre per tal d'acordar els calendaris laborals de la Llar d'infants i de la resta de treballadors, respectivament. Les extraordinàries a petició de qualsevol de les parts. De totes les sessions fetes se n'estendrà l'acta corresponent.\nb) Aquesta Comissió Paritària s'ha de constituir en un termini màxim de quinze dies a partir de la signatura d'aquest Acord/Conveni.\nc) La Comissió Paritària pot utilitzar els serveis d'assessors/es amb veu i sense vot.\nd) Tots els acords de la Comissió Paritària requereixen el consens d'ambdues parts. Les qüestions sobre les quals no hi hagi acord, es podran sotmetre al criteri d'un àrbitre com pot ser el Tribunal Laboral de Conciliació, Mediació i Arbitratge de Catalunya.\nArticle 6. Jornada i horaris\nLa jornada de treball serà, per a tot el personal d'aquest Ajuntament, de 37 hores i mitja en còmput setmanal.\nLa jornada laboral serà l'establerta d'acord amb l'establert a l'Annex I del present document.\nArticle 7. Pausa diària\nEl personal afectat per aquest III Acord/Conveni ,que realitzi jornada completa, gaudirà d'una pausa de 30 minuts dins de la seva jornada laboral.\nAquesta pausa computarà com a temps efectiu de treball.\nEn el cas dels empleats/ades públics/ques que per les característiques del seu lloc de treball no puguin gaudir d'aquest descans, la Comissió Paritària estudiarà la solució cas per cas.\nArticle 8. Jornada d'estiu\nDurant el període estival, comprès entre l'1 de juliol i el 31 d'agost, es farà jornada intensiva en tots aquells serveis que sigui possible.\nEl personal té dret a gaudir, al llarg de cada any complert de servei actiu, d'un període de vacances retribuïdes de 22 dies laborables 5 dels quals es podran gaudir de manera independent i tindran els mateixos requisits que els dies d'assumptes personals.\nLes vacances anuals es podran fraccionar en dos o més períodes cap d'ells inferior a 5 dies laborables.\nSi abans o durant el període de vacances l'interessat/da causés baixa per incapacitat temporal o baixa maternal aquestes quedaran interrompudes i les podrà gaudir quan obtingui l'alta mèdica sempre i quan no hagin passat més de 18 mesos a partir del final de l'any en què s'han originat. Les vacances es podran ajuntar amb la llicència per embaràs, tant abans com desprès del seu gaudiment.\nAbans del 30 d'abril es farà un pla de vacances, amb els torns i les dates de vacances de tot el personal de l'ajuntament. Els casos de controvèrsia o disconformitat en aquesta matèria es poden acollir a la mediació de la Comissió Paritària.\nLa Comissió Paritària pactarà els calendaris laborals. Al juliol el de l'Escola Bressol i al desembre el de la resta d'empleats públics de l'ajuntament.\nTot el personal tindrà dret a gaudir dels 12 dies festius que s'inclouen en el calendari de festes oficials aprovades per la Generalitat de Catalunya més els dos dies de festes locals aprovats per l'Ajuntament.\nPermisos, reduccions jornada, llicències i excedències.\nArticle 11. Permisos i reduccions de jornada\na) Permisos que no requereixen justificació:\nAssumptes personals. Els treballadors d'aquest ajuntament gaudiran de 3 dies de permís a l'any, per assumptes personals sense justificació, que es podran gaudir fins el dia 30 de gener de l'any següent.\nEn el supòsit que no es porti un any de servei el còmput dels dies personals s'ha de fer proporcionalment al temps treballat.\nEls dies d'assumptes personals s'han de sol·licitar amb una antelació de 5 dies, exceptuant els casos d'emergència. El silenci administratiu, en quant a la seva concessió, serà positiu. La denegació dels dies d'assumptes personals ha d'estar justificada.\nLa concessió dels dies d'assumptes personals es subordina a les necessitats del servei.\nb) Permisos per als quals cal justificació:\nPer visites mèdiques personals ineludibles en hores de feina, el temps necessari amb presentació del justificant.\n1. Condicions d'exercici:\nNo es pot concedir un mateix tipus de permís a dues persones pel mateix fet causant, llevat que l'exerceixin d'una manera alternativa i que el termini global no superi l'establert com a màxim per a cada tipus de permís, a excepció de:\na) Permís per matrimoni d'un familiar.\nb) Permís per maternitat apartat 5.\nc) Permís per atendre fills discapacitats.\nd) Permís per mort, accident, hospitalització o malaltia greu d'un familiar fins al segon grau de consanguinitat o afinitat.\ne) Per canvi de domicili.\nEls permisos regulats per aquest capítol són retribuïts, llevat del permís sense retribució per atendre un familiar (art. 10.B.13).\n2. Permís per matrimoni\na) El permís per raó de matrimoni o per inici de convivència, en el cas de les unions estables de parella, té una durada de quinze dies naturals consecutius. Els cònjuges o convivents en poden gaudir dins el termini d'un any a comptar de la data del casament o de l'inici de la convivència.\nb) En el cas de les unions estables de parella, el desplegament reglamentari d'aquesta Llei ha d'establir mecanismes amb efectes equivalents als del permís.\n3. Permís per matrimoni d'un familiar\n4. Permís per maternitat\na) El permís per maternitat té una durada de setze setmanes ininterrompudes, que són ampliables, en els casos de part, acolliment o adopció múltiple, a dues setmanes més per cada fill o filla a partir del segon i en pot gaudir qualsevol dels dos progenitors.\nb) En el cas de filiació biològica, el període de permís pot començar abans o immediatament després del part. Les sis primeres setmanes posteriors al part són de descans obligatori per a la mare.\nc) En el cas d'adopció o acolliment, el període de permís per maternitat computa a partir de la sentència judicial o resolució administrativa. Si es tracta d'una adopció internacional el permís pot començar fins a sis setmanes abans.\nd) La persona que gaudeix del permís per maternitat ho pot fer a temps parcial, d'una manera ininterrompuda. La manera en què es distribueix el temps de permís requereix l'acord previ entre la persona afectada i l'òrgan competent per a la concessió del permís. En el cas de filiació biològica, la mare pot gaudir del permís a temps parcial només a partir de la sisena setmana posterior al part. El permís per maternitat a temps parcial és incompatible amb els permisos per lactància o per fills prematurs i amb la reducció de jornada per guarda legal.\ne) El progenitor o progenitora que gaudeix del permís per maternitat pot optar perquè l'altre progenitor o progenitora gaudeixi d'una part determinada i ininterrompuda d'aquest permís. El permís es distribueix a opció del progenitor o progenitora que gaudeix de la primera part del permís. Els progenitors poden gaudir de la compartició del permís d'una manera simultània o successiva, sense superar les setze setmanes o el temps que correspongui en els casos de part, acolliment o adopció múltiple. En el cas de la filiació biològica, si s'opta per gaudir de la segona part del permís successivament al de la mare, només es pot fer a partir de la sisena setmana posterior al part i sempre que, en el moment de fer-se efectiva aquesta opció, la incorporació de la mare al treball no comporti un risc per a la seva salut.\nf) L'opció exercida per un progenitor o progenitora en iniciar-se el període de permís per maternitat en favor de l'altre progenitor o progenitora a fi que aquest gaudeixi d'una part del permís pot ésser revocada en qualsevol moment per aquell si s'esdevenen fets que fan inviable l'aplicació d'aquesta opció, com ara l'absència, la malaltia o l'accident, o també l'abandonament de la família, la violència o altres causes equivalents, llevat que aquests tres darrers casos siguin imputables al primer progenitor o progenitora.\ng) En els casos de part prematur i en aquells que, per qualsevol altra causa, el nounat s'hagi de quedar hospitalitzat a continuació del part, aquest permís s'amplia tants dies com el nounat estigui hospitalitzat, amb un màxim de tretze setmanes addicionals. Durant el gaudi d'aquest permís es pot participar en els cursos de formació que convoqui l'Administració.\na) El progenitor o progenitora, sens perjudici del dret al permís per maternitat, té dret a un permís de paternitat de quatre setmanes consecutives.\nb) El progenitor o progenitora pot gaudir d'aquest permís durant el període comprès des del finiment del permís per naixement del fill o filla, des de la resolució judicial per la qual es constitueix l'adopció o a partir de la decisió administrativa o judicial d'acolliment, i fins que fineixi el permís per maternitat, o també immediatament després del finiment d'aquest permís.\nc) El progenitor o progenitora d'una família monoparental, si té la guarda legal exclusiva del fill o filla, també pot gaudir del permís de paternitat a continuació del de maternitat.\na) El permís per lactància d'un fill menor de dotze mesos és d'una hora diària d'absència del lloc de treball, la qual es pot dividir en dues fraccions de trenta minuts. En els casos de part, adopció o acolliment múltiple el permís és de dues hores diàries, les quals es poden dividir en dues fraccions d'una hora.\nb) A petició de l'interessa't o interessada, les hores del permís de lactància es poden compactar per a gaudir-ne en jornades senceres de treball, consecutives o repartides per setmanes, sense alterar el moment d'inici del període de permís i tenint en compte les necessitats del servei.\nc) Aquest dret el pot exercir indistintament l'un o l'altre dels progenitors, en cas que tots dos treballin.\n8. Permís per a atendre fills prematurs\n11. Permís prenatal\na) Les dones embarassades tenen dret a absentar-se del lloc treball per a assistir a exàmens prenatals i a tècniques de preparació per al part, durant el temps necessari per a dur a terme aquestes pràctiques, amb la justificació prèvia de la necessitat de fer-ho dins la jornada de treball.\nb) Les parelles que opten per l'adopció o l'acolliment permanent o preadoptiu tenen dret a absentar-se del lloc de treball per a dur a terme els tràmits administratius requerits per l'administració competent fets a Catalunya, durant el temps necessari, amb la justificació prèvia que s'han de fer dins la jornada de treball.\n12. Permís per mort, accident, hospitalització o malaltia greu d'un familiar:\nA) Familiar de primer grau de consanguinitat o afinitat, el permís té una durada de tres dies laborables. Aquest permís és ampliable a cinc dies si el fet es produeix en un municipi diferent del municipi del lloc de treball. (art.48.1.a EBEP).\nFamiliar de segon grau de consanguinitat o afinitat, el permís té una durada de dos dies laborables. Aquest permís és ampliable a quatre dies si el fet es produeix en un municipi diferent del lloc de treball. (art. 48.1.a EBEP).\nB) Permís per intervenció quirúrgica sense hospitalització d'un familiar de fins a segon grau de consanguinitat o afinitat, 2 dies, el mateix de la intervenció i el següent.\nEs poden autoritzar permisos d'absència del lloc de treball d'un mínim d'una hora i un màxim de set per a visites o proves mèdiques d'ascendents o descendents fins al segon grau de consanguinitat o afinitat i per a reunions de tutoria amb els docents responsables dels fills. El temps d'absència l'ha de recuperar la persona afectada durant el trimestre en què gaudeix del permís, tenint en compte les necessitats del servei. Aquests permisos poden ésser puntuals o periòdics.\nPer trasllat de domicili sense canvi de residència, un dia. Si comporta trasllat a una altra localitat, fins a quatre dies.\n17. Permís per concursar a exàmens finals en centres oficials\nEls dies durant els quals tenen lloc els exàmens finals en centres oficials.\nPer a concursar en exàmens finals i altres proves definitives d'aptitud i avaluació en centres oficials.\nEls/Les treballadors/res tindran dret al permís necessari per a concórrer a exàmens acadèmics a centres oficials o homologats, a raó d'1 dia natural per a cada prova d'examen, si tenen lloc en diferents dies, tant per a convocatòries ordinàries com per a les extraordinàries i presentant sempre el corresponent justificant.\nEls/les treballadors/res que prestin servei en el torn de nit gaudiran del permís la nit anterior a la realització de l'examen o prova.\n18. Per deure inexcusable\n19. Per exercir funcions sindicals, de formació sindical o de representació sindical\nPel que fa a permisos retribuïts i sense retribució, s'ha d'estar al que disposa l'article 9 de la Llei 11/85 de Llibertat Sindical i la Llei 9/87 d'Òrgans de Representació, Determinació de les Condicions de Treball i Participació del Personal al servei de les Administracions Públiques.\nC) Reduccions de jornada:\na) Les reduccions de jornada establertes per aquesta Llei són incompatibles amb l'autorització de compatibilitat, que resta suspesa d'ofici fins al finiment del termini de la reducció.\nb) No es pot concedir la reducció de jornada a dues persones pel mateix fet causant, llevat que l'exerceixin d'una manera alternativa i sense que el termini global superi l'establert com a màxim.\n2. Reducció de jornada amb la totalitat de la retribució\nPel fet de ser necessari atendre la cura d'un familiar de primer grau, l'empleat públic té dret a sol·licitar una reducció de fins al cinquanta per cent de la jornada laboral, amb caràcter retribuït, per raons de malaltia molt greu i pel termini màxim d'un mes. Si hi ha més d'un titular d'aquest dret pel mateix fet causant, el temps de gaudi d'aquesta reducció es pot prorratejar entre ells, respectant en tot cas el termini màxim d'un mes.\na) Les persones amb una discapacitat legalment reconeguda que, per aquest motiu, han de rebre tractament en centres públics o privats tenen dret a una reducció de jornada de treball equivalent al temps que hi han de dedicar, sense pèrdua de llurs retribucions íntegres.\nb) Per a gaudir d'aquesta reducció de jornada cal un informe del servei mèdic corresponent que justifiqui la necessitat del tractament, la periodicitat o durada aproximada i la necessitat que es dugui a terme en l'horari laboral.\n4. Reducció de jornada d'un terç o de la meitat amb dret al 80% o al 60% de les retribucions\na) Les dones víctimes de la violència de gènere, per a fer efectiva llur protecció o llur dret a l'assistència social íntegra.\n5. Per raons de guarda legal\nQuan l'empleat públic tingui la cura directa d'algun menor de menys de dotze anys, d'una persona gran que requereixi especial dedicació, o d'una persona amb discapacitat que no desenvolupi cap activitat retribuïda, té dret a la reducció de la seva jornada de treball, amb la disminució de les retribucions que correspongui.\nTé el mateix dret l'empleat públic que necessiti encarregar-se de la cura directa d'un familiar, fins al segon grau de consanguinitat o afinitat, que per raons d'edat, accident o malaltia no es pugui valer pel seu compte i que no desenvolupi cap activitat retribuïda.\n6. Permís per cura de fill menor afectat per càncer o una altra malaltia greu\nSempre que ambdós progenitors, adoptants o acollidors de caràcter preadoptiu o permanent treballin, dóna dret a una reducció de la jornada d'almenys la meitat de la durada d'aquella, percebent les retribucions íntegres a càrrec dels pressupostos de la Corporació, per a la cura, durant l'hospitalització i tractament continuat, del fill menor d'edat afectat per càncer (tumor malignes, melanomes o carcinomes) o per qualsevol altra malaltia greu que impliqui un ingrés hospitalari de llarga durada i requereixi la necessitat de la seva cura directa, contínua i permanent acreditat per l'informe dels servei públic de salut o, en el seu cas, de l'entitat sanitària concretada corresponents i, com a màxim, fins que el menor compleixi els 18 anys.\nQuan concorrin en els dos progenitors, adoptants o acollidors de caràcter preadoptiu o permanent, pel mateix subjecte i fet causant, les circumstàncies necessàries per tenir dret a aquest permís o, si s'escau, puguin tenir la condició de beneficiaris de la prestació establerta per aquest fi en el Règim de la Seguretat Social que els sigui aplicable, l'empleat públic tindrà dret a la percepció de les retribucions íntegres durant el temps que duri la reducció de la jornada de treball, sempre que l'altre progenitor, adoptant o acollidor de caràcter preadoptiu o permanent, sense perjudici del dret a la reducció de jornada que li correspongui, no cobri les seves retribucions íntegres per mitjà d'aquest permís o com a beneficiari de la prestació establerta per a aquest fi en el Règim de la Seguretat Social que li sigui d'aplicació. En cas contrari, només tindrà dret a la reducció de la jornada, amb la consegüent reducció de retribucions.\nAixí mateix, en el cas que ambdós prestin serveis en el mateix òrgan o entitat, aquesta podrà limitar l'exercici simultani per raons fonamentals en el correcte funcionament del servei.\nEn matèria de permisos retribuïts qualsevol norma de caràcter estatal, autonòmic o local que millori les recollides en el present Acord/Conveni serà automàticament d'aplicació per a tot el personal\nArticle 12. Llicències i excedències\n1. Llicència per cursar estudis\nEs poden autoritzar llicències per cursar estudis sobre matèries directament relacionades amb la funció pública, retribuïdes o sense retribució\n2. Llicència no retribuïda\nEl personal de l'Ajuntament inclòs dintre de l'àmbit d'aquest Conveni, amb una antiguitat mínima de 2 anys, tindrà la possibilitat de disposar d'una llicència no retribuïda de fins a 3 mesos, cada 2 anys, amb dret a reserva del lloc de treball, mantenint-se totes les seves condicions, sempre que es pugi garantir el servei a judici de l'Ajuntament\n3. Excedència voluntària per a tenir cura d'un fill o filla\n4. Excedència voluntària per a tenir cura de familiars\nL'excedència voluntària per a tenir cura de familiars es pot sol·licitar per a tenir cura d'un familiar fins al segon grau de consanguinitat o afinitat inclòs, amb la condició que no es pugui valer i que no pugui exercir cap activitat retribuïda.\n5. Excedència voluntària per al manteniment de la convivència\n6. Excedència voluntària per violència de gènere\n7. El personal funcionari tindrà dret a romandre en la situació d'excedència voluntària en els casos i condicions que contempla l'article 86 del Decret legislatiu 1/1997, de 31 d'octubre, pel qual s'aprova la refosa en un text únic dels preceptes de determinats textos legals vigents a Catalunya en matèria de funció pública\nEl personal laboral tindrà dret a romandre en la situació d'excedència voluntària en els casos i condicions que contempla l'article 46.1 i 2 de l'Estatut dels Treballadors.\nArticle 13. Condicions econòmiques\n1r. Les retribucions del personal afectat pel present Acord/Conveni, seran les establertes en les taules salarials contingudes en l'Annex 3, les quals es veuran modificades d'acord amb els criteris fixats en les successives lleis de pressupostos generals de l'Estat.\n2n. De conformitat amb la legislació vigent podran dur-se a terme les adequacions retributives corresponents, relatives al contingut dels llocs de treball.\n3r. Qualsevol acord pres al marge dels esmentats en els punts anteriors, que impliqui una millora de les retribucions dels/de les treballadors/es públics/ques, seran d'aplicació automàtica al personal afectat pel present Acord/Conveni.\nArticle 14. Conceptes retributius\nLes retribucions del personal són bàsiques i complementàries.\na) Sou: Que correspon al del grup al qual pertany el/la treballador/a.\nb) Triennis: Consisteixen en una quantitat igual per a cada grup, per cada tres anys de servei.\nc) Pagues extraordinàries: Són dues cada any, a devengar conjuntament amb les nòmines dels mesos de juny i desembre (aconsellant-se dels dies 15 al 20). El seu import serà el que estableixi la LGPE per a cada exercici.\na) Complement de destinació: El corresponent al lloc de treball que s'ocupi o el que tingui consolidat el/la treballador/a com a grau personal. Les quantitats són les determinades per a cada nivell.\nb) Complement específic:\nRetribuirà les especials circumstàncies i especificitats dels llocs de treball.\n1. Responsabilitat: implica direcció i comandament de personal.\n2. Incompatibilitat: compromís de no dedicació a altres activitats laborals.\n3. Perillositat: derivada de les tasques pròpies del servei a desenvolupar.\n4. Penalitat/Laboriositat: llocs de treball que requereixen especial esforç físic o penalitat.\n5. Especial preparació tècnica: exigeix formació o habilitat específica.\n6. Jornada partida: que el temps de treball està dividit en dues fraccions al dia.\n7. Disponibilitat: comprèn el grau de localització i compareixença, per raó de les circumstàncies, al lloc de treball.\n8. Nocturnitat: No podrà excedir, en cap cas, el 25% del sou base assignat al treballador.\n9. Festivitat: No podrà excedir, en cap cas, el 25% del sou base assignat al treballador.\n10. Dedicació extra: retribuirà els treballs més de la jornada normal, segons la seva realització.\n11. Objectius: retribuirà el compliment dels objectius del servei.\n12. Perllongament de jornada: retribuirà l'escreix de la jornada de personal.\nS'estableix una clàusula de revisió salarial a aplicar amb efectes de primer de gener de cada exercici que suposarà una variació igual a l'IPC de Catalunya. Aquest increment tindrà caràcter consolidable i s'aplicarà tant a les retribucions bàsiques com complementàries. Si l'esmentat increment és superior a l'establert en la Llei de pressupostos generals de l'Estat, la diferència s'aplicarà al complement específic.\nArticle 15. Gratificacions per serveis extraordinaris\n1. S'entén per hora o servei extraordinari qualsevol tipus de treball efectuat que excedeixi de la jornada laboral, excepte en aquells llocs de treball que tinguin assignat un complement específic que porti implícita una major dedicació horària.\n2. La realització d'hores extraordinàries serà voluntària exceptuant les hores extraordinàries de força major.\n3. Es consideraran hores extraordinàries, i es compensaran com a tals, aquelles que prèviament estiguin autoritzades per la Corporació. Les que no estiguin autoritzades es compensaran hora per hora.\n4. La realització i el pagament d'hores extraordinàries requereix la justificació de les hores realitzades, desglossades per períodes, tasques realitzades i nombre d'hores per treballador.\n5. El còmput anual i per persona d'hores extraordinàries no pot excedir les 80 hores durant l'any natural corresponent. S'exclouen d'aquest límit les hores extraordinàries de força major.\n6. Les hores extraordinàries es compensaran amb temps de descans, sempre que es pugui permetre una reducció d'horari de mutu acord i les necessitats del servei ho admetin, d'acord amb la següent taula :\na) Una hora extraordinària efectuada en dia laborable s'ha de compensar amb una hora i quart de descans.\nb) Una hora extraordinària efectuada en dia festiu o nocturna s'ha de compensar amb una hora i mitja de descans.\nc) Una hora extraordinària efectuada en dia festiu i nocturna s'ha de compensar amb dues hores de descans.\n7. A aquests efectes, té la consideració d'hora nocturna l'efectuada entre les 22 hores i les 6 hores, i hora festiva l'efectuada els dissabtes, els diumenges i els festius del calendari laboral. Les hores de descans acumulades per aquests motius es poden gaudir juntament amb altres períodes.\n8. No obstant el previst en el punt anterior, quan no sigui possible la compensació en hores de descans, les hores extraordinàries s'abonaran econòmicament amb la mateixa proporció que la compensació, és a dir, l'hora normal per 1,25, 1,5 o 2 segons siguin hores extres efectuades en dia laborable, festiu o nocturn o festiu i nocturn, respectivament.\n9. Les hores extraordinàries s'han de computar mensualment i s'han de compensar amb temps de descans o abonar en nòmina un cop determinades, en un termini màxim de dos mesos.\nArticle 16. Dietes i desplaçaments\nA tot/a treballador/a que, degudament autoritzat/ada, s'hagi de desplaçar fora del terme municipal per qüestions relacionades amb el servei, se li ha d'aplicar el règim de compensació per a desplaçaments i dietes vigent per a la funció pública i que determinen les bases d'execució del pressupost general de l'Ajuntament de Soses.\nLa compensació per desplaçament serà el mateix que l'Ajuntament fixi per als membres de la Corporació.\nPer al personal que en la prestació del seu servei, s'hagi de desplaçar dintre del terme municipal, la Corporació ha de posar a la seva disposició un vehicle públic o bé li ha d'abonar l'import del quilometratge.\nArticle 17. Classificació del personal\nLa classificació del personal té per objecte la determinació, ordenació i definició de les diferents categories professionals que puguin ser assignades als treballadors d'acord amb les tasques i funcions que efectivament desenvolupin, i en el marc de la catalogació.\nEn virtut de la tasca a realitzar, el contracte ha de determinar el grup en el qual s'ha d'integrar la persona contractada, d'acord amb els coneixements i les experiències necessàries en relació amb les funcions a desenvolupar.\nS'estableixen els grups professionals següents, segons el nivell de titulació, coneixements o experiència exigits per al seu ingrés.\nGrup A1: Tècnics superiors i comandaments. Títol universitari de grau (llicenciat).\nGrup C1: Administratius i tècnics especialistes. Títol de batxillerat o formació professional de 2n grau o equivalent. ( O capacitació provada en relació amb el lloc de treball.\nGrup C2: Auxiliar administratiu i personal especialitzat. Títol de graduat escolar o formació professional de 1r grau o equivalent ( O capacitació provada en relació amb el lloc de treball).\nLes titulacions, a què fa referència aquest article, s'entendran sense perjudici de les classificacions ja reconegudes, les quals estan integrades en qualsevol grup anterior, però des de l'entrada en vigor del II Acord/Conveni, es requerirà posseir-les per les noves incorporacions o ascensos a grups superiors.\nEs considera capacitació provada en relació amb el lloc de treball, l'exercici en el desenvolupament de les tasques pròpies del lloc de treball amb un experiència superior als 8 anys.\nDurant la vigència de l'Acord/Conveni, l'equip de govern i els representants dels treballadors es comprometen a elaborar el catàleg de llocs de treball de la Corporació.\nArticle 18. Indemnitzacions per mort o invalidesa\nEn els casos de mort, invalidesa permanent total, invalidesa permanent absoluta i gran invalidesa, derivades d'accident laboral o malaltia professional, el personal afectat per aquest Acord/Conveni té dret a una indemnització inicial alçada de: 18.030,36 euros per casos de mort o invalidesa permanent total o absoluta, i de 18.030,36 euros per casos de gran invalidesa. La invalidesa permanent total o absoluta i la gran invalidesa tindran efecte quan siguin certificades en forma definitiva com a tal per l'òrgan oficial corresponent i en el cas de la invalidesa permanent total s'aplicarà en aquells supòsits en que no es pugui efectuar una recol·locació del treballador en un altre lloc de treball.\nSi l'Ajuntament de Soses opta per contractar una assegurança per al compliment de l'obligació determinada en aquest article, el personal afectat es compromet a complir les obligacions que l'entitat imposi, sempre que aquestes no suposin cap minva en el dret establert.\nDe les quantitats establertes en aquest article, l'Ajuntament de Soses pot descomptar les obligacions econòmiques pendents que hagi pogut contreure el/la treballador/a en aplicació del que disposa aquest Acord/Conveni.\nEn cas de necessitat justificada l'Ajuntament avançarà part de la indemnització a la persona que legalment acrediti la condició de beneficiari/a, procedint quan s'efectuï la liquidació del total, a recuperar la quantitat avançada.\nArticle 19. Baixes per malaltia o accident\nDins dels tres primers dies següents de no assistència al treball per motius de malaltia o accident laboral es presentarà al Registre General el corresponent volant de baixa mèdica oficial, sense perjudici de comunicar-\nho immediatament al responsable del servei. També es presentaran els comunicats de confirmació de baixa mèdica cada vegada que es produeixin.\nEl volant d'alta laboral es presentarà al Registre el dia de la incorporació al treball.\nDurant els 3 primer dies d'Incapacitat temporal per malaltia comuna, els empleats públics de l'ajuntament de Soses cobraran el 50% de les retribucions del mes anterior al de la IT. Del 4t fins al 20è dia inclòs un complement que, sumat a la prestació econòmica de la Seguretat Social sigui el 75% de les retribucions del mes anterior al de la IT. A partir del 21è dia inclòs, un complement que, sumat a la prestació econòmica de la seguretat Social sigui equivalent al 80% de les retribucions del mes anterior al de la IT.\nEn cas d'accident laboral o malaltia professional: la prestació de la Seguretat Social serà complementada fins el 100% de les retribucions del mes anterior al de la IT.(Prestació de la S. Social: 75% des del primer dia).\nEls dies d'indisposició, sense baixa mèdica, es podran recuperar o es cobrarà el 50% de les retribucions.\nArticle 20. Millores socials\n1. Ajuts per a fills discapacitats\nEl personal afectat per aquest Acord/Conveni que tingui al seu càrrec fills discapacitats físics, psíquics o sensorials, té dret a un ajut especial per aquest concepte que s'haurà d'abonar mensualment, segons el grau de disminució i l'import del qual no serà revisable anualment segons l'augment de l'IPC sinó que les seves variacions aniran determinades per la negociació d'un nou Conveni o revisió del mateix. L'acreditació de la disminució s'ha de fer mitjançant certificat emès per Servei d'Atenció a persones disminuïdes del Departament de Benestar Social de la Generalitat de Catalunya. El seu import serà variable segons el grau de disminució i en funció dels següents barems:\nGrau de disminució del 33 al 50%................................................................................................ 120 euros mes\nGrau de disminució del 51 al 65%................................................................................................ 150 euros mes\nGrau de disminució superior al 65%............................................................................................. 180 euros mes\nPer tenir dret a l'ajut econòmic, el fill discapacitat no haurà de percebre més de 1,5 del SMI.\n2. S'estableix un premi especial d'antiguitat per als 25 anys de servei a l'Ajuntament de Soses, que consisteix en gaudir d'una paga extraordinària que comprengui tots els conceptes de la nòmina.\nArticle 21. Jubilació\nL'edat de jubilació és la que legalment s'estableixi en cada moment, però el treballador pot allargar el temps de permanència a l'empresa fins a completar els períodes mínims de mancança per a la jubilació cobrant el 100% de la base reguladora.\nEls treballadors, d'acord amb l'empresa, podran sol·licitar la jubilació parcial d'acord amb els sistemes previstos en la legislació vigent.\nArticle 22. Bestretes reintegrables\nS'estableix el dret del personal, funcionari, laboral fix i laboral que ocupi temporalment una plaça vacant de la plantilla, a sol·licitar una bestreta reintegrable, justificant la seva necessitat.\nL'import màxim d'aquestes bestretes serà de dues mensualitats brutes. El reintegrament de l'import de la bestreta es farà mensualment mitjançant deduccions de la nòmina, en el termini màxim de 24 mesos des de la concessió. Llevat de supòsits excepcionals, degudament acreditats, no es podrà demanar una bestreta mentre n'hi hagi una de vigent.\nEn casos de renúncia o cessament se'ls descomptarà la quantitat no retornada de l'última mensualitat i/o liquidacions que els pogués correspondre. Si d'aquesta manera no s'arribés a cobrir la totalitat del deute, es reclamarà el seu reintegrament per qualsevol via legal, inclosa la via executiva.\nArticle 23. Aprofitament dels recursos propis\nL'Ajuntament ha d'aprofitar els serveis municipals; només ha de recórrer a personal no municipal en casos excepcionals.\nArticle 24. Defensa del dret a la dignitat personal\nLes parts signants es comprometen a vetllar per la defensa dels drets relacionats amb la dignitat personal, i en particular aquells que fan referència al respecte a la intimitat i a la llibertat sexual.\nArticle 25. Assistència jurídica\nLa Corporació garantirà l'assessorament i la defensa jurídiques de tots els treballadors que tinguin un conflicte judicial derivat de les activitats que desenvolupen al seu servei, així com el pagament de les costes judicials que se'n derivin.\nEn el cas que la sentència recaiguda declari indubtablement l'existència de dol per part del treballador, aquest haurà de reintegrar a l'Ajuntament la totalitat dels costos que s'hagin hagut de satisfer per a la seva defensa.\nArticle 26. Cobertura de responsabilitat civil\nL'Ajuntament de Soses ha de respondre, davant de tercers, de les possibles responsabilitats civils derivades d'actes efectuats pel personal al servei de l'Ajuntament de Soses, en l'exercici del seu càrrec, sens perjudici del que estableix la legislació vigent respecte del dret de repetir que ostenta l'Ajuntament contra el membre del seu personal que resulti responsable del dany produït.\nArticle 27. Renovació del permís de conduir\nAl personal afectat pel present Acord/Conveni que per raó del servei estigui obligat a conduir un vehicle municipal se li abonarà la tramitació de les diferents renovacions del permís de conduir necessàries per desenvolupar aquesta tasca.\nArticle 28. Formació i perfeccionament professionals\nDe conformitat amb l'establert en el Capítol 25 de l'Acord 'Administración-Sindicatos' de 15 de setembre de 1994, i l'Acord de Formació Contínua a les Administracions Públiques de 21 de març de 1995, la Corporació i els representants dels treballadors signants d'aquest Acord/Conveni, manifesten que:\na) La formació constitueix un element essencial en l'estratègia de canvi de l'Administració Pública i és un factor bàsic per a incrementar la motivació i la integració del personal de l'Ajuntament de Soses, i és un mecanisme eficaç i indispensable per a articular la mobilitat i la promoció.\nb) Dins el marc dels acords nacionals en matèria de formació contínua, la coparticipació de la Corporació i dels/de les representants sindicals en la planificació, gestió i impartició de la formació a l'Ajuntament de Soses és la millor garantia per a una més gran eficàcia quant als seus resultats, a fi d'oferir a la ciutadania uns serveis públics de qualitat, en constant consolidació, progressió i modernització.\nEn aquest context, la formació ha de ser considerada com una necessitat i una obligació professional. En conseqüència, i de conformitat amb el capítol V de l'esmentat Acord/Conveni, l'Ajuntament de Soses es compromet a pactar amb els representants sindicals i el sindicat, els cursos que es considerin adients a impartir, tant teòrics com pràctics, per a tots els treballadors, ja siguin realitzats per la mateixa Corporació o per qualsevol altra entitat, pública o privada, el contingut dels quals estigui directament relacionat amb el lloc de treball.\nAixí mateix es podran fer propostes de formació voluntària per qualsevol treballador, essent estudiat cada cas particularment per la Comissió Paritària.\nArticle 29. Vestuari i equipament\nL'Ajuntament ha de facilitar el material i el vestuari adequat i indispensable a tot el personal que, per raons de la tasca que realitza, ha de dur uniforme o roba de treball identificativa o especial. S'han de respectar els terminis de renovació de les peces de vestuari d'ús personal, complir els períodes establerts i atendre a la seva qualitat, la durada prevista i la idoneïtat.\nQuan les condicions excepcionals d'alguns treballs obliguin, per motius de seguretat, a l'ús d'altres peces, aquestes seran igualment facilitades per l'Ajuntament.\nArticle 30. Promoció interna\nL'Ajuntament es compromet a que les vacants produïdes a la plantilla, o les places que siguin possible de les que es convoquin per oferta pública, es cobreixin a través de la promoció interna.\nEl procediment de selecció consistirà en concurs de mèrits.\nLa Comissió Paritària serà la que faci l'elaboració de les bases per a cobrir les places, i participarà amb veu i vot als diferents tribunals creats a l'efecte.\nArticle 31. Règim disciplinari\nL'incompliment de les obligacions pròpies dels treballadors donarà lloc a la imposició de les sancions corresponents, mitjançant resolució segons la gradació de les faltes i sancions.\nL'Ajuntament ha de protegir el seu personal en l'exercici de les seves funcions i ha d'atorgar-li la consideració social deguda a la seva jerarquia i a la dignitat del servei públic.\nEls treballadors tenen dret a ser assistits i protegits per l'Ajuntament davant qualsevol amenaça, ultratge, injuria, calúmnia, difamació i, en general, davant de qualsevol atemptat contra les seves persones o els seus béns per raó de l'exercici de les seves funcions.\nEs d'aplicació per a tot el personal afectat pel present Acord/Conveni el règim disciplinari establert en el Títol VI, des de l'article 93 fins al 98, ambdós inclosos, de la Llei 7/2007, de 12 d'abril, pel qual s'aprova l'Estatut bàsic de l'Empleat Públic (EBEP).\nA fi i efecte d'unificar drets i obligacions de tot el personal afectat pel present Acord/Conveni, serà d'aplicació per al personal, laboral i funcionari, tant la gradació de faltes i sancions, com la tramitació, prescripció i cancel·lació d'aquelles, d'acord amb l'articulat esmentat en el paràgraf anterior.\nArticle 32. Règim d'incompatibilitats\nEs d'aplicació per a tot el personal, tant funcionari com laboral, afectat per aquest Conveni, el règim d'incompatibilitats establert en el Títol VI, Capítol II, del Decret 214/1990 de 30 de juliol, pel qual s'aprova el Reglament del personal al servei de les entitats locals, i la Llei 21/1987, de 26 de novembre, d'incompatibilitats del personal al servei de l'Administració de la Generalitat. Com a norma supletòria s'aplicarà la Llei 53/1984, de 26 de desembre, d'incompatibilitats del personal al servei de les Administracions Públiques.\nArticle 33. Suplències\nL'Ajuntament, considerant les necessitats dels serveis, ha d'establir els mecanismes adequats en cada cas per cobrir, en la mesura necessària i amb els mètodes legalment establerts, les absències temporals en els llocs de treball del personal subjecte a aquest Acord/Conveni.\nArticle 34. Salut laboral\nEls/les treballadors/es de l'Ajuntament tenen dret a una protecció eficaç en matèria de seguretat i salut en el treball en els termes establerts per la Llei 31/1995, de 8 de novembre.\nArticle 35. Revisions mèdiques\nEs realitzarà una revisió mèdica anyal a tot el personal de l'Ajuntament amb caràcter voluntari, d'acord amb l'art. 37.3 del Reglament dels serveis de prevenció i estudi de prevenció de riscos, tot això d'acord amb la Llei 31/95 de prevenció de riscos laborals.\n1. Tots els beneficis i drets pactats en aquest Acord/Conveni relatius a cònjuges i/o parelles dels treballadors s'aplicaran en la mateixa mesura per a parelles de fet amb independència de la seva orientació sexual.\nEn el cas que visquin en una població on no tinguin accés a un registre d'unions civils, n'hi haurà prou amb aportar un certificat de convivència en el cas que se'ls sol·liciti acreditar-ho.\nEl III Acord/Conveni és un document on s'hi ha inclòs totes les minoracions sobrevingudes per la legislació vigent que amb caràcter de legislació bàsica ens ha estat imposada a tots els empleats públics. En posteriors negociacions serà el II Acord/Conveni el contingut mínim per a les futures millores de les condicions laborals dels empleat públics de l'ajuntament de Soses tenint en compte les modificacions d'aquest document.\n1. Aquest Acord/Conveni s'ha d'entendre automàticament prorrogat pel termini que les parts acordin si no es denuncia abans de la data límit de 30 de setembre per qualsevol de les parts.\n2. En cas de denúncia d'aquest Acord/Conveni el seu contingut ha de continuar vigent, en la seva totalitat, fins que se'n signi un de nou.\n3. Durant la vigència d'aquest Acord/Conveni, tot acord o disposició en matèria social o econòmica que es produeixi per part del Govern Central o Autonòmic i que millori allò pactat en aquest acord, serà d'aplicació als treballadors.\n4. Un cop signat per les parts i en vigor, la Corporació ha d'editar aquest Acord/Conveni i distribuir-lo a cadascun/a dels/de les treballadors/es municipals en el termini de dos mesos.\nPersonal d'Oficina: De dilluns a divendres\nHorari d'hivern: 8.00 a 15.00 hores i 2.30 hores una tarda a la setmana.\nHorari d'estiu: jornada intensiva i amb horari flexible de 7.30 a 15.00 hores o de 8.00 a 15.30 hores\nPersonal Brigada: De dilluns a divendres\nHorari d'hivern: de 8.00 a 14.00 hores i de 15.00 a 16.30 hores\nS'estableix una flexibilitat de dues hores diàries, a l'inici o al final de la jornada per tal possibilitar les necessitats del servei.\nBiblioteca: De dilluns a divendres\nLlar d'Infants. De dilluns a divendres\nSegons proposta de Direcció respectant el còmput setmanal de 37 hores i mitja i el Reglament de règim intern de la Llar d'infants.\nLlar d'infants 'El Jardí de la Mainada'\nEl personal de Llar d'Infants queda adscrit al III Acord/Conveni de l'Ajuntament de Soses. Per tant, li serà d'aplicació l'esmentat Acord/Conveni a excepció d'aquells punts on la Llar d'Infants, per les seves peculiaritats, tingui uns altres acords.\nPel personal docent la jornada serà de 37 hores i mitja en còmput setmanal.\nLa jornada laboral del personal de la Llar d'Infants serà:\na) Per a la mestra i tècniques de 37 hores i mitja en còmput setmanal, la qual es realitzarà de forma partida restant fixada de la següent manera:\n- De 9.00 a 13.00 hores\n- De 15.00 a 17.00 hores\nLa resta d'hores de la jornada, fins a les 37 hores i mitja setmanals, es completaran amb l'horari d'acollida matinal, de menjador, i d'acollida de tarda d'acord amb les necessitats del servei. En aquest sentit la directora proposarà a l'alcaldia, per la seva aprovació, la distribució de les esmentades hores entre el personal.\nb) L'assistent infantil realitzarà la seva jornada en l'horari de acollida, matinal i de tarda, i de menjador, d'acord amb les necessitats del servei.\nLa Llar d'Infants romandrà oberta, segons les necessitats del servei, des de les 8:00 fins a les 18:00 hores amb la següent distribució horària:\nServei d'acollida: de 8.00 a 9.00 i de 17.00 a 18.00 hores\nServei de menjador: de 13.00 a 15.00 hores.\nHorari lectiu: de 9.00 a 13.00 i de 15.00 a 17.00 hores\nEl personal docent tindrà 22 dies laborables de vacances. Que es faran preferentment, durant els mesos de juliol i agost, procurant que el servei quedi cobert amb la meitat del personal, com a mínim. En el cas que hi hagi més de la meitat de treballadors/es que vulguin els mateixos dies de vacances, s'acordaran torns per al seu gaudiment; si no hi ha acord entre elles es sortejaran els dies a escollir i s'establirà el sistema rotatiu que determinarà la prioritat en anys successius.\nDies d'assumptes personals\nEl personal de Llar d'Infants tindrà els mateixos dies d'assumptes personals que la resta de treballadors de l'Ajuntament, Aquest es comptabilitzaran per anys naturals, és a dir, de l'1 de gener al 31 de desembre i es podran gaudir fins al 30 de gener de l'any següent.\nSi escau, s'establiran torns per les festes de Nadal, Setmana Santa i la resta de ponts que hi hagi durant l'any per tal que el servei quedi cobert.\nEls conceptes retributius vindran determinats d'acord amb la normativa de la Llei de pressupostos generals de l'Estat, de cada any.\nLa seva quantia, entretant no hi hagi una valoració dels llocs de treball, serà la que cadascú cobra en la seva nòmina actualment. Qualsevol modificació del complement específic s'haurà de negociar prèviament amb la representació sindical.\nLa jornada laboral dels treballadors de la Brigada serà de 37 hores i mitja en còmput setmanal.\nEls treballadors de la Brigada tindran la possibilitat de jornada flexible amb una flexibilitat de dues hores a l'inici o al final de la jornada per tal de facilitar el bon funcionament del servei.\nDurant el període estival la meitat de la Brigada farà jornada intensiva des de les 7:30 a les 15 hores i l'altra meitat la mateixa jornada partida que la resta de l'any.\nUn dels operaris de la Brigada estarà localitzable per si hi ha alguna emergència.\nLes hores sobrevingudes per tal de solucionar les emergències sorgides fora de la jornada laboral es consideraran com a hores extraordinàries i es compensaran o s'abonaran en nòmina com a tals.\nEs respectarà l'horari laboral de l'actual oficial de segona fins a la seva jubilació. Aquest serà de dilluns a divendres de 9.00 a 13.00 i de 15.00 a 18.00 hores.\nEs facilitarà a tots els treballadors de la Brigada els EPIs necessaris per tal d'evitar els accidents laborals.


Catalunya impulsa la metodologia de treball virtual en 3D a l'obra pública - Rubí Informa!\nInici » Notícies » Notícies Generals » Societat » Catalunya impulsa la metodologia de treball virtual en 3D a l’obra pública\n31 Maig 2016 a 14:00\nRull ha explicat que ajudarà a ser més eficients i eficaços\nBIM // Imatge cedida per la Generalitat\nEl conseller de Territori i Sostenibilitat, Josep Rull, s’ha referit al BIM com una metodologia que ens dóna molts avantatges perquè permet minimitzar les pèrdues d’informació, millorar la coordinació del projecte entre els diversos actors i les diverses fases, reduir costos i optimitzar els recursos en la construcció i el manteniment. Per a Rull, el BIM “ens fa ser més eficients i eficaços, les desviacions de costos es redueixen a la mínima expressió i ens permet fer una obra pública de major qualitat”.\nActualment, el procés de disseny i realització de les obres d’edificació o d’enginyeria civil segueix emprant la mateixa metodologia de fa dècades, tot i els canvis tecnològics. En general, l’execució d’una obra pública necessita d’un estudi o projecte, que es dissenya de manera tridimensional però que s’acaba presentant en dues dimensions en un document. En aquesta adaptació es pot perdre informació del disseny, el que pot ocasionar interpretacions errònies.\nUna vegada fet el disseny de l’obra, es licita i l’executa un contractista, que després la lliura a un explotador perquè s’ocupi de la gestió i el manteniment. Durant tot aquest procés, els diferents actors implicats no interaccionen.\nEls últims anys s’ha desenvolupat la metodologia BIM, que aprofita les possibilitats de les noves tecnologies per impulsar el treball en xarxa de tots els agents que intervenen en l’obra pública. A la Unió Europea, només les administracions dels països nòrdics i el Regne Unit treballen amb aquesta metodologia.\nAixí, s’elabora un model de l’obra en tres dimensions que integra totes les dades gràfiques, econòmiques i temporals. Permet que els diferents implicats hi treballin alhora, garantint l’actualització automàtica i la continuïtat en tot el procés. També permet fer simulacions de la fase de construcció, detectant possibles disfuncions que es poguessin produir per adoptar les mesures correctores ja durant l’etapa de disseny.\nRull ha explicat que amb el model BIM es pot assolir un estalvi en l’execució del projecte d’entre el 20 i el 30%. “En moments de dificultats econòmiques és molt important que puguem incorporar mecanismes de major eficiència”, ha dit.\nEntre les seves funcions hi haurà la d’analitzar la viabilitat de desplegar el BIM, avaluar les diferents plataformes i softwares existents en el mercat, proposar un pla d’implantació i determinar les obres en què s’haurà d’aplicar de manera prioritària.\n#3D #BIM #eficaços #eficients #Generalitat #impulsar #metodologia #obres #Públiques #virtual\nLa Generalitat destina 890.000 euros per impulsar l’estalvi i l’eficiència energètica


millor - De paraules per Context\n1 - 10 des de 98\nEls arcadians, havent obtingut bastiments dels heracleotes, s'embarquen els primers, per caure a l'improvís damunt els bitinis i fer com més presa millor. Desembarquen al port de Calpe, cap al mig de la Tràcia. Quirísof, en sortir de la ciutat d'Heraclea, marxa per l'interior del país; però un cop es fica dins la Tràcia continua vorejant el mar: perquè ja es sentia malalt.\nTot el que li enviessin d'agenç del cos, ja fos per a la guerra, ja fos per a l'ornament, conten que deia que el seu cos no podia portar-ho pas tot, i que uns amics ben agençats els considerava com el millor ornament d'un home.\nNingú, ningú en sabia res d'aquells versos teixits en la soledat i en el silenci; ningú en sabia paraula d'aquelles rimes melangioses, amarades en la tristesa del món i en l'anyorança d'una existència millor, en la que els ignorats, els modestos i els adolorits poguessin alçar una mica el cap entre els que es gaudeixen de la vida.


Wikiloc | Ruta Granollers - Tossa de Mar (IBP: 110)\nGranollers - Tossa de Mar (IBP: 110)\nPREHISTORICA 2013 llarga a la Roca del valles (btt)\nLa Roca - Pantà Cànoves - IBP=108,12 (btt)\nvilanova - prehistorica (btt)\nVolta per La Roca del valles (btt)\nVista 4487 vegades, descarregada 142 vegades\nInteressant travessa si disposeu de logística per tornar (important que algú us reculli en vehicle a Tossa, ja que altrament la tornada des d'aquest poble de la Costa Brava és complexa, i més amb la BTT !).\nDesprés de rodar escalfant fins a Sant Celoni, iniciem la pujada cap a Sant Martí de Montnegre (470 m, on podeu comprar menjar o recarregar aigua). Prenem la pista que es dirigeix en baixada en direcció al Maresme; el camí ens ofereix un magnífic tast del paisatge d'aquest zona d'El Montnegre. En assolir el Coll de Sant Benet (530 m, creuament de pistes), baixem cap a Hortsavinyà (bonic indret per fer una pausa) i des d'aquí cap a Tordera. Després de creuar el riu de La Tordera i la via del tren, ens dirigim al santuari d'El Vilar, situat entre Blanes i Lloret de Mar. Des d'aquí seguim amples pistes de sauló (forta calor a l'estiu) que ens portaran per muntanya fins a Tossa de Mar.\nEl millor per acabar aquesta ruta és una bona paella davant del mar !\nSt. Martí Montnegre (rest.)\nBones una altre vegada mparaire.\nEt volia preguntar sobre aquesta ruta.\nEstem mirant de fer Granollers-Blanes amb una amics, i sembla que puc aprofitar bastant aquesta ruta.\nLa meva pregunta es en referència als trams...sobretot el d'aproximació a Sant Celoni, es trepitja molt d'asfalt? i si tens alguna info que em pogui ser d'interès, t'ho agraïré!\nSalut, i molts pedals!\nLa ruta és totalment aprofitable: per anar fins a Blanes pots baixar per un camí que està assenyalat just al costat del riu Tordera, uns pocs kms. més abaix del poble de Tordera.\nEl dia que vaig gravar la ruta (track penjat) el riu anava molt plè i vem fer un tram d'asfalt per creuar-lo pel pont de la carretera, però en un dia normal pots anar a buscar el camí que surt des de dins del poble de Tordera i que va resseguint el marge del riu per la dreta (mirant a mar), atravessant-lo després de passar una fàbrica de pintures. Just després d'atravessar-lo, es troben indicacions per arribar a Blanes.\nRespecte a l'aproximació a Sant Celoni, nosaltres vem fer asfalt (per qüestió de temps) només des de Vilalba Saserra (deuen ser 3-4 kms i amb marge lateral a la Ctra). Hi ha opcions alternatives per no tocar res d'asfalt, però dones molta volta i has de tenir temps.\nSi tens qualsevol dubte més, m'ho dius. Ja veuràs que la ruta no és gens dura (i menys si t'estalvies el tram Blanes-Tossa).\nHola, ha trobat interessant aquesta ruta Granollers - Tossa de Mar (IBP: 110) https://ca.wikiloc.com/rutes-btt/granollers-tossa-de-mar-ibp-110-563108 Salutacions, Wikiloc | Rutes del Món


Segimon Borràs - Ignorància vencible - Hänsel * i Gretel *\nSegimon Borràs – Ignorància vencible\nAutor: hanseligretel - 01/07/2020\nEn aquest temps de recés gairebé conventual que ens està tocant viure passo, com suposo que gairebé tothom, per moments dominats per l’optimisme i d’altres més aviat “moixos”. Hi ha, però, algunes idees permanents, una de les quals és l’enuig que em provoca sentir contínuament expressions com “sense precedents”, “desconegudes” o altres sinònims. El discurs polític i el mediàtic està dominat per una permanent voluntat de “descobrir la sopa d’all” que demostra que estem dominats per la supèrbia o per una profunda ignorància “vencible”. M’agradaria veure publicats i comentats estudis sobre les conseqüències econòmiques i socials de situacions precedents i sobre la diferència de les seqüeles d’anteriors crisis estructurals o sistèmiques i de crisis conjunturals. Aquest és el motiu que m’ha portat a iniciar aquestes línies amb el fragment d’un poema que sembla escrit avui però que és de Genaro Genovés i va ser publicat al setmanari valencià El cuento del Dumenche num. 266 del 16 de febrer de 1919. Si el trobeu us recomano llegir-lo sencer.\nEl primer és l’exemple d’un artista plàstic de reconegut prestigi, per qui tinc un sincer afecte personal, que habitualment pinta obres de gran format d’estil abstracte. Al no poder desplaçar-se al seu taller s’ha reinventat i ha recuperat el treball en petit format i ha tornat a l’art figuratiu. Durant el confinament pinta cada dia un autoretrat i espero que en acabar tot això en faci una exposició. Vol dir que en situacions com l’actual l’ésser humà s’adapta, es repensa, es reinventa. Durant aquest dies hem viscut múltiples exemples de recerca de noves formes de difondre l’expressió artística i de noves maneres d’aproximar-se a la cultura.\nFinalment la resposta de les entitats culturals al Manifest per la Cultura que va impulsar el Cercle de Cultura em confirma la necessitat i la voluntat de tots els elements de la societat involucrats en el fet cultural de treballar i posar en comú la resposta als reptes que ha d’encarar la cultura en la societat actual. Els signants representen la major part dels que d’una manera o altra participen en el fet cultural. Associacions professionals i empresarials, ateneus associacions de cultura popular i agents socials. Això confirma l’encert d’haver realitzat el Fòrum Cultura 2020, que va organitzar el Cercle, i les seves conclusions.\nPer acabar, crec que tots, societat civil i Administracions, hem de treballar per minimitzar els efectes negatius d’aquesta crisi però, sobre tot, hem d’aprofitar l’experiència per a reconèixer i donar sortida a les noves formes d’expressió artística i d’aproximar-se al fet cultural que després de la crisi apareixeran o acceleraran la seva implantació.\nSegimon Borràs és observador del món del llibre i president del Cercle de Cultura


9 JARDÍ - Lantana Montevidensis\nLa lantana és una espècie molt apreciada per la bellesa de les seves flors i la quantitat que té cada planta. A més aquesta planta atreu les papallones pel que es forma un ambient molt especial on està plantada. Són plantes de fàcil cultiu que es poden utilitzar per a rocalles, massissos i en tests i jardineres per a terrasses i patis.\nEl gènere Lantana pertany a la família de les Verbenacees i està format per unes 150 espècies d’arbustos i plantes vivaces originàries d’Amèrica del Sud. És coneguda pel nom vulgar de Lantana rastrera o Lantana tombada i també pel nom científic de Lantana Montevidensis.\nEs tracta d’arbustos perennes de port compacte i rastrer que poden aconseguir el metre i mig d’altura. Les fulles són vellutades, de color verd fosc, ovalades amb àpex agut i vora dentada. Les abundants flors sorgeixen en petites umbel·les axil·lars i poden ser de color violeta o rosa. Floreixen des de la primavera fins ben entrat la tardor.\nLa Lantana montevidensis necessita una exposició de sol directe o d’ombra lleugera. No li agrada el fred i pot morir amb les gelades.\nNo és exigent amb el tipus de sòl sempre que estigui ben drenat i que contingui matèria orgànica. En cas de trasplantament és millor fer-ho a principis de la primavera.\nEls regs hauran de ser moderats esperant que s’assequi la terra abans de tornar a regar. A la tardor i hivern reduir bastant els regs. Tenen certa tolerància a la sequera.\nÉs suficient amb un abonat anual a base de compost cap a principis de la primavera.\nConvé podar-les lleugerament a la fi d’hivern per a donar-los un aspecte més compacte i anar eliminant les branques espatllades i les flors marcides.\nUna bona forma de multiplicar-les és mitjançant esqueixos realitzats a la primavera o a l’estiu. També és possible fer-ho a partir de llavors sembrades a la primavera.